stanford-oval/wikipedia huggingface dataset:
Antti Inberg

Antti Inberg (s. 10. lokakuuta 1972) on suomalainen freestylehiihtäjä, joka kilpaili aktiiviurallaan suksibaletissa eli acrossa.
Inberg sijoittui MM-kilpailuissa neljänneksi La Clusaz'ssa 1995 ja Iizuna kogenissa 1997, seitsemänneksi Meiringen-Haslibergissä 1999 ja 18:nneksi Altenmarktissa 1993.
Inberg sijoittui baletin maailmancupin yhteispisteissä neljänneksi kaudella 1995–1996, viidenneksi 1996–1997, kuudenneksi 1997–1998 ja yhdeksänneksi 1994–1995. Freestylehiihdon maailmancupin kokonaiskilpailussa hän oli yhdeksäs kaudella 1995–1996.
Inberg sijoittui maailmancupin osakilpailussa toiseksi Meiringen-Haslibergissä maaliskuussa 1996, Kirchbergissä helmikuussa 1997 ja Heavenlyssä tammikuussa 1999. Kolmas hän oli La Plagnessa ja Breckenridgessä kaudella 1995–1996, Meiringen-Haslibergissä maaliskuussa 1997 ja 1998 sekä Ovindolissa maaliskuussa 2000.
Antti Lindqvist (kauppaneuvos)

Antti Aleksi Lindqvist (19. helmikuuta 1928 Turku – 12. joulukuuta 1991 Helsinki) oli suomalainen yritysjohtaja, joka sai kauppaneuvoksen arvonimen.
Lindqvistin vanhemmat olivat kauppias Kustaa Aleksinus Lindqvist ja Anna Amanda Mäkelä ja puoliso vuodesta 1957 talousopettaja Aino Annikki Hulmi. Lindqvist tuli ylioppilaaksi Turun II lyseosta 1946 ja valmistui ekonomiksi Helsingin kauppakorkeakoulusta 1949. Hän suoritti myös useita liikealan ja liikkeenjohdon kursseja. Lindqvist oli koko työuransa Keskon palveluksessa. Hän oli Keskon Turun konttorin kesäapulainen 1946–1948, elintarvikeosaston myyjä 1949–1950, maatalous- ja koneosaston jaostonhoitaja 1950–1952, elintarvikeosaston hoitaja 1952–1957, Helsingin konttorin rautaosaston hoitaja 1957–1960, rautaryhmän markkinointipäällikkö 1960, rautakauppaosaston osastonjohtaja 1960–1969, Porin konttorin johtaja 1969–1976 ja Keskon materiaalijohtaja 1976–1980, hallituksen jäsen 1976–1988 ja rautaryhmän johtaja 1979–1988. Lindqvist oli myös K-rautaviestin päätoimittaja 1967–1969 ja hänellä oli useita asiantuntija- ja luottamustehtäviä. Sotilasarvoltaan Lindqvist oli reservin kapteeni (1975). Hän sai kauppaneuvoksen arvonimen 1980.
The North Alliance

| The North Alliance |
| --- | --- |

Yritysmuoto:  holdingyhtiö
Perustettu:  2014
Perustaja:  Thomas Høgebøl
Kotipaikka:  Oslo, Norja
Toiminta-alue:  maailmanlaajuinen
Toimiala:  brändit, muotoilu, viestintä, teknologia, mainonta, markkinointi
Liikevaihto:  985 miljoonaa Norjan kruunua (2016)
Henkilöstö:  850 (2019)
Kotisivu:  www.thenorthalliance.com
Infobox OKVirheellinen NIMI-arvo: 
The North Alliance (NoA) on pohjoismaalainen vuonna 2014 perustettu holdingyhtiö, jonka toimialaa ovat suunnittelu, viestintä ja teknologia.
Yhtiö koostuu 23 yhteistyössä toimivasta virastosta Tanskassa, Norjassa, Ruotsissa ja Puolassa ja työllistää yli 1050 henkilöä. Vuonna 2016 yrityksen yhteenlasketun liikevaihdon arvioitiin olevan noin sata miljoonaa euroa.
Historia

Konglomeraatin perusti tammikuussa 2014 McCann Worldgroupin entinen johtaja Thomas Høgebøl suomalaisen pääomarahasto Capmanin tukemana. Vuonna 2017 Capman irtautui ja pääomasijoitusyhtiö Norvestorista tuli NoA:n uusi omistaja.[lähde? ]
Aiheesta muualla

Yrityksen verkkosivut
Antti Liinpää

Antti Liinpää on suomalainen toimittaja, tuottaja, autovälittäjä ja myyntineuvottelija . Hän on toimittanut, tuottanut ja kuvannut kotimaisia auto-ohjelmia kuten Nelosella vuosina 2006–2014 Start! ja TV5:llä ja Kutosella 2014–2016 nähtyä Kaara-ohjelmaa. Nykyisin hän toimittaa, tuottaa ja kuvaa Eveo-kanavalla esitettävää autoilun makasiiniohjelmaa KaaraTV:tä, jonka ensimmäinen jakso esitettiin tammikuussa 2024.
Antti Leppä

Antti Leppä on Jarkko Pajusen esittämä kuvitteellinen hahmo draamasarjassa Ex-onnelliset.
Antti on naimisissa Reijan kanssa ja heillä on kolme lasta: Markus, Sara ja Reino. Antilla on myös neljä muuta lasta, joista Luukas Sini-Marjan kanssa, Miina Maijun kanssa, Sirkku Anitan kanssa sekä Santeri Saijan kanssa.
Antti pettää Sini-Marjaa Reijan kanssa, mistä syntyy Reino. Pettämisen jälkeen Sini-Marja kertoo Antille olevansa raskaana. Tässä vaiheessa Sini-Marja luulee, että Antilla on viiden lapsen sijasta vain kaksi lasta. Sini-Marja herkistyy nähdessään koko perheen ja jättää Antin, mutta palaa myöhemmin takaisin ja lopulta pari menee kihloihin. Antti on kuitenkin antanut Saralle luottokorttinsa, ja Sini-Marja joutuu maksamaan kihlasormuksen. Kuullessaan Reijan olevan edelleen raskaana ja heidän olevan edelleen naimisissa, hän jättää Antin lopullisesti ja Antti palaa Reijan luo. Kun Antti irtisanotaan yliopistolta yt-neuvotteluissa, hän ryhtyy kirjottamaan ja jää kotiin, Reijan palatessa työelämään.
Tinguereguif

| Tinguereguif |
| --- | --- |
 Tinguereguif
 Koordinaatit: 16°23′59″N, 3°17′59″W 
Valtio:  Mali
Alue:  Timbuktun alue
Piiri:  Dirén piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  139,9 km²
Väkiluku (2009):  4 800
Infobox OKVirheellinen NIMI-arvo: 
Tinguereguif on maalaiskunta Timbuktun alueen Dirén piirissä Malissa. Sen keskuskylä Tinguereguif Gari sijaitsee Nigerjoen varrella 20 kilometriä Diréstä koilliseen. Kunnassa on 4 800 asukasta (vuonna 2009).
Tinguereguifin kunnan pinta-ala on arviolta 139,9 neliökilometriä. Se rajoittuu pohjoisessa Dirén piirin Garbakoïran, idässä Kirchamban, etelässä Tienkourin ja lännessä Bourem Sidi Amarin ja Goundamin piirin Douékirén kuntiin. Seutu kuuluu Saharan ja Sahelin siirtymäalueeseen. Sen läpi virtaavat Nigerjoki ja sen sivuhaarat Arhamgoye ja Killi sekä muutamia vadeja. Nigerin tulvat synnyttävät tasangolle järviä.
Kuntaan kuuluu kaksi kylää ja seitsemän paimentolaisryhmää. Asukkaat ovat tuaregeja, songhaita ja bozoja. Vallitseva uskonto on islam.
Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkeimmät viljelykasvit ovat vehnä, durra ja riisi. Kotieläimiä ovat naudat, lampaat ja vuohet. Maatalous kärsii lisääntyneestä kuivuudesta.
Kunnasta on paikallistieyhteydet Diréen ja lähikuntiin. Palveluihin kuuluu kaksi alakoulua ja terveysasema.
The Hunter (Blondien albumi)

| The Hunter Blondie |
| --- | --- | --- |

Studioalbumin tiedot
 Äänitetty : Joulukuu 1981
 Studio : The Hit Factory, New York City
 Julkaistu: 24. toukokuuta 1982
 Tuottaja(t): Mike Chapman
 Kesto: 45.17
 Levy-yhtiö: Chrysalis Records
Blondien muut julkaisut
| Autoamerican 1980 | The Hunter 1982 | No Exit 1999 |
Singlet albumilta The Hunter
 ”Island of Lost Souls” Julkaistu: huhtikuu 1982  ”War Child” Julkaistu: huhtiikuu 1982
The Hunter on Blondien yhtyeen vuonna 1982 julkaisema kuudes albumi. Sen tuotti Mike Chapman.
Kappaleet

Orchid Club – 5.45
Island of Lost Souls – 4.42
Dragonfly – 6.00
For Your Eyes Only – 3.07
The Best – 4.54
War Child – 4.00
Little Caesar – 3.00
Danceway – 3.19
(Can I) Find the Right Words (To Say) – 3.07
English Boys – 3.49
The Hunter Gets Captured by the Game – 3.37
Kokoonpano

Debbie Harry - laulu
Chris Stein - kitara
Nigel Harrison - basso
Jimmy Destri - kosketinsoittimet
Clem Burke - rummut
Frank Infante - kitara
Arvostelut

AllMusic:
Soundi:
Aiheesta muualla

The Hunter discogs.com -sivustolla.
Their Greatest Hits (1971–1975)

| Their Greatest Hits (1971–1975) The Eagles |
| --- | --- | --- |

Kokoelmalevyn tiedot
 Äänitetty : 1971–1975
 Julkaistu: 17. helmikuuta 1976
 Tuottaja(t): Glyn Johns   Bill Szymczyk
 Tyylilaji: Rock
 Kesto: 42.58
 Levy-yhtiö: Asylum
The Eaglesin muut julkaisut
| One of These Nights 1975 | Their Greatest Hits (1971–1975) 1976 | Hotel California 1976 |
Their Greatest Hits (1971–1975) on yhdysvaltalaisen rock-yhtyeen The Eaglesin kokoelma-albumi, joka julkaistiin vuonna 1976. Se on parhaiten myynyt äänite Yhdysvalloissa yhdessä Michael Jacksonin Thriller -albumin kanssa ja kolmanneksi parhaiten myynyt albumi maailmanlaajuisesti (1. Michael Jacksonin Thriller ja 2. AC/DC:n Back in Black ). Tämä albumi on ensimmäinen joka myi platinaa RIAA:n asteikolla ja myöhemmin se sai myös timantti-statuksen. Maailmanlaajuisesti Their Greatest Hits (1971–1975) on myynyt 41 miljoonaa kappaletta.
Kappaleet

"Take It Easy" (Jackson Browne, Glenn Frey) - 3:29
"Witchy Woman" (Don Henley, Bernie Leadon) - 4:10
"Lyin' Eyes" (Henley, Frey) - 6:21
"Already Gone" (Jack Tempchin, R. Strandlund) - 4:13
"Desperado" (Henley, Frey) - 3:33
"One of These Nights" (Henley, Frey) - 4:51
"Tequila Sunrise" (Henley, Frey) - 2:42
"Take It to the Limit" (Randy Meisner, Henley, Frey) - 4:48
"Peaceful Easy Feeling" (Tempchin) - 4:16
"Best of My Love" (Henley, Frey, J.D. Souther) - 4:35
Alkuperäisten albumien kappalelähteet

The Eagles (1972) (1., 2. & 9.)
Desperado (1973) (5. & 7.)
On the Border (1974) (4. & 10.)
One of These Nights (1975) (3., 6. & 8.)
Esiintyjät

Don Felder - kitara, laulu
Glenn Frey - kitara, piano, laulu
Don Henley - rummut, laulu
Bernie Leadon - banjo, kitarat, laulu
Randy Meisner - basso, laulu
Tiksinlahti

Sahan tasavallan kartta, josta käy ilmi Lenajoen ja Tiksin taajaman (Tiksinlahden) sijainti.
Tiksinlahti (ven. Бухта Тикси, Buhta Tiksi) on Laptevinmeren lahti Venäjän Sahan tasavallan pohjoisrannalla sijaitsevan Buor-Hajan lahden luoteisosassa, Lenajoen suun itäpuolella. Lahden pituus on 21 kilometriä ja leveys suuaukolla 17 kilometriä. Vuoroveden vaihtelu puolen vuorokauden rytmissä, suuruudeltaan 0,3 m. Voimakas tuuli voi aiheuttaa lahden vedenkorkeuteen 1,2 metrin vaihtelun: voimakas pohjois- tai itätuuli nostaa ja etelä- tai länsituuli laskee merenpintaa.
Lahden pohjoisrannikolla on irtonaista kiveä ja ikijäätä.
Tiksinlahden länsirannalla, Tiksin kaupunkimaisen taajaman rannalla on Tiksin satama. Se on tärkeä Lenajoen jokiliikennettä ja Koillisväylä valtameriliikennettä yhdistävä rahdin kauttakulkusatama. Lahti on jäässä pääosan vuodesta – lokakuusta heinäkuulle. Laivaliikenne pääsee satamaan ilman jäänmurtajien avustusta noin 60 päivän ajan heinäkuun lopun ja syyskuun lopun välillä. Jäänmurtajien avustuksella navigointi on mahdollista 2–3 kuukautta sulaa kautta aiemmin ja sen jälkeen pidempään.
The Simpsons Movie: The Music

| The Simpsons Movie: The Music  |
| --- | --- | --- |

Soundtrack-albumin tiedot
 Julkaistu: 24. heinäkuuta 2007
 Tyylilaji: Soundtrack
 Kesto: 40.45
 Levy-yhtiö: Adrenaline Music Group
Muut kannet

muut julkaisut
| Go Simpsonic with The Simpsons  | The Simpsons Movie: The Music  | The Simpsons: Testify  |
The Simpsons Movie: The Music on soundtrack  vuoden 2007 elokuvalle The Simpsons Movie. Se julkaistiin 24. heinäkuuta 2007 ja julkaisijana toimi Adrenaline Music. Erikoispainos levystä julkaistiin 31. heinäkuuta 2007. Levyn sävelsi Hans Zimmer, joka sävelsi samaan aikaan musiikin myös Pirates of the Caribbean: Maailman laidalla -elokuvaan. Hän kertoi The Hollywood Reporterille että hän halusi "käyttää kaiken luovuutensa kerralla".
Elokuvassa esiintymisen lisäksi Green Day levytti oman versionsa "Simpsonit-teemasta", ja julkaisi sen singlenä. Kuitenkaan tätä laulua ei julkaistu albumilla.
"Spider Pig" sijoittui sijalle 24 Britannian singlelistalla, nousemalla 83 sijaa.  Irlannin singlelistalla laului nousi kolmanneltatoista sijalta kolmanneksi.
Kappalelista

"The Simpsons Theme (Orchestral Version)" – 1:27 (säveltänyt Danny Elfman)
"Trapped Like Carrots" – 2:15
"Doomsday is Family Time" – 2:27
"Release the Hounds" – 2:19
"Clap for Alaska" – 1:55
"What's an Epiphany?" – 2:07
"Thank You Boob Lady" – 2:45
"You Doomed Us All" – 5:52
"...Lead, Not to Read" – 2:05
"Why Does Everything I Whip Leave Me?" – 3:05
"Bart's Doodle" – 1:01
"World's Fattest Fertilizer Salesman" – 5:05
"His Big Fat Butt Could Shield Us All" – 1:46
"Spider Pig" – 1:04
"Recklessly Impulsive" – 5:27
"Homer, Bart, and a Bike" – 2:24 (iTunes rajoitettu) (ainoastaan Yhdysvalloissa)
Antero Sotamaa

Antero Hjalmari Sotamaa (s. 28. huhtikuuta 1940 Helsinki) on suomalainen kilpapurjehtija. Hänen seuransa oli Nyländska Jaktklubben.
Sotamaa, lempinimeltään Ankkuri, osallistui Münchenin olympialaisiin 1972. Venekunta, johon kuului Sotamaa, Göran Schauman ja Kurt Nyman, sijoittui Louhi-luokassa kahdeksanneksi.
Suomen-mestaruuskilpailuissa sama kolmikko oli White Lady -nimisellä veneellä mestari vuosina 1970 ja 1972 ja hopealla vuonna 1971.
Antero Selänne

Antero Selänne, nimi alkuaan Anders Selin (31. elokuuta 1880 Loimaa – 13. heinäkuuta 1919 Hanko) oli suomalainen agronomi ja Keskisuomalainen-lehden päätoimittaja.
Selänteen vanhemmat olivat kruununvouti Johan Gustaf Selin ja Suoma Lovisa Selin. Hän pääsi ylioppilaaksi 1902 Porin klassillisesta lyseosta. Hän suoritti eläinlääkäriopintoja Saksassa ja valmistui Mustialasta agronomiksi 1907.
Selänne oli jonkin aikaa tilanhoitajana Viipurin seudulla ja toimi sitten Somerolla Långsjön maanviljelyskoulun opettajana. Hän oli sen jälkeen Uusi Aura -lehden toimittajana ja oltuaan jonkin aikaa maanviljelijänä hän oli Keskisuomalainen-lehden päätoimittajana 1917–1918. Viimeksi Selänne oli Parviaisten maatilojen hoitajana Jyväskylässä.
Arkhon

Arkhon Pellalainen (m.kreik. Ἄρχων) oli Pellasta kotoisin ollut makedonialainen sotilas. Hänet nimitettiin Aleksanteri Suuren kuoleman jälkeen Babylonian satraapiksi. Kyseessä on luultavasi sama Arkhon joka johti trieeriä Aleksanterin Induksen sotaretken aikana.
The Devil Wears Prada (yhtye)

| The Devil Wears Prada |
| --- | --- |

 The Devil Wears Prada esiintymässä HeavenFest- festivaaleilla vuonna 2016.
Tiedot
Tyylilaji:  metalcore, kristillinen metalli
Kotipaikka:   Dayton, Ohio, Yhdysvallat
Laulukieli:  englanti
Jäsenet:  Mike Hranica   Jeremy DePoyster  Chris Rubey   Andy Trick
Entiset jäsenet:  James Baney   Chris Rubey   Daniel Williams
Levy-yhtiö:  Rise Records Ferret Music Warner Music Group Roadrunner Records
Aiheesta muualla
Kotisivut
Infobox OKNimi-testi OK: 
The Devil Wears Prada on yhdysvaltalainen metalcoreyhtye Daytonista, Ohiosta. Se perustettiin vuonna 2005, ja sillä on levytyssopimus Warner Music Groupin kanssa. The Devil Wears Pradan jäsenet ovat Mike Hranica (laulu, murina), Jeremy DePoyster (rytmikitara), Kyle Sipress (soolokitara) ja Andy Trick (basso). Tähän mennessä yhtye on julkaissut seitsemän täyspitkää albumia, kaksi EP:tä ja 10 musiikkivideota.
Jäsenet > Nykyiset

Mike Hranica – laulu, murina (2005–
Jeremy DePoyster – puhdas laulu, rytmikitara (2005–
Chris Rubey – soolokitara (2005–
Andy Trick – basso (2005–
Jäsenet > Nykyiset kiertuejäsenet

Giuseppe Capolupo – rummut (2016–
Jonathan Gering – koskettimet, syntetisaattori (2012–
Jäsenet > Entiset

James Baney – koskettimet, syntetisaattorit, piano (2005–2012)
Chris Rubey – soolokitara, taustalaulu (2005–2015)
Daniel Williams – rummut (2005–2016)
Jäsenet > Entiset kiertuejäsenet

Samuel Penner – soolokitara (2013)
Diskografia > Studioalbumit

Dear Love: A Beautiful Discord (2006)
Plagues (2007)
With Roots Above and Branches Below (2009)
Dead Throne (2011)
8:18 (2013)
Transit Blues (2016)
The Act (2019)
Color Decay (2022)
Diskografia > EP:t

Zombie (2010)
Space (2015)
Diskografia > Livealbumit

Dead & Alive (2012)
Musiikkivideot

"Dogs Can Grow Beards All Over" (2006)
"Hey John, What's Your Name Again?" (2007)
"HTML Rulez D00d" (2007)
"Danger: Wildman" (2009)
"Assistant to the Regional Manager" (2010)
"Born to Lose" (2011)
"Dead Throne" (2012)
"Vengeance" (2012)
"Mammoth" (2012)
"Martyrs" (2013)* (Myös lyriikkavideo)
"First Sight" (2013)
"Sailors Prayer" (2014)
"War" (2014)
"Planet A" (2015)
"Alien" (2015)
"Daughter" (2016)
"To the Key of Evergreen" (2016)
"Sour Breath" (2018)
"Lines of Your Hands" (2019)
"Please Say No" (2019)
"Chemical" (2019)
"The Thread" (2020)
"Forlorn" (2021)
"Sacrifice" (2021)
"Watchtower" (2022)
"Salt" (2022)
"Time" (2022)
"Broken" (2022)
"Cancer" (2023)
Aiheesta muualla

Kuvia tai muita tiedostoja aiheesta The Devil Wears Prada Wikimedia Commonsissa
The North Borders

| The North Borders Bonobo |
| --- | --- | --- |

Studioalbumin tiedot
 Julkaistu: 21. maaliskuuta 2013
 Tuottaja(t): Bonobo
 Tyylilaji: downtempo, future house, nu-jazz
 Kesto: 58.43
 Levy-yhtiö: Ninja Tune
Listasijoitukset
  34.
Bonobon muut studioalbumit
| Black Sands 2010 | The North Borders 2013 | Migration 2017 |
Singlet albumilta The North Borders
 ”Cirrus” Julkaistu: 21. tammikuuta 2013  ”First Fires” Julkaistu: 20. toukokuuta 2013
The North Borders on brittiläisen muusikon Bonobon viides studioalbumi. Sen piti ilmestyä 1. huhtikuuta 2013, mutta se julkaistiinkin hieman aiemmin 21. maaliskuuta digitaalisessa muodossa kun mainoskappale albumista vuoti julkisuuteen. The North Bordersin ja sen singlejen kansikuvat loi australialainen taiteellinen johtaja ja albumeiden kansikuvien tekijä Leif Podhajsky.
Albumi ylsi Britannian albumilistan sijalle 34.
Kappaleet

| Digitaalinen lataus ja CD |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | First Fires (featuring Grey Reverend)  | Simon Green, Larry D. Brow | 4.38 |  |  |  |  |  |  |
| 2. | Emkay | Green | 5.25 |  |  |  |  |  |  |
| 3. | Cirrus | Green | 5.52 |  |  |  |  |  |  |
| 4. | Heaven for the Sinner (featuring Erykah Badu)  | Green, Erica Abi Wright | 4.09 |  |  |  |  |  |  |
| 5. | Sapphire | Green | 4.47 |  |  |  |  |  |  |
| 6. | Jets | Green | 4.34 |  |  |  |  |  |  |
| 7. | Towers (featuring Szjerdene)  | Green, Szjerdene | 3.36 |  |  |  |  |  |  |
| 8. | Don't Wait | Green | 5.17 |  |  |  |  |  |  |
| 9. | Know You | Green | 4.05 |  |  |  |  |  |  |
| 10. | Antenna | Green | 3.32 |  |  |  |  |  |  |
| 11. | Ten Tigers | Green | 4.03 |  |  |  |  |  |  |
| 12. | Transits (featuring Szjerdene)  | Green, Szjerdene | 4.20 |  |  |  |  |  |  |
| 13. | Pieces (featuring Cornelia)  | Green, Cornelia Dahlgren | 4.27 |  |  |  |  |  |  |
| Vinyyli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | First Fires (featuring Grey Reverend)  | Simon Green, Larry D. Brow | 4.38 |  |  |  |  |  |  |
| 2. | Emkay | Green | 5.25 |  |  |  |  |  |  |
| 3. | Don't Wait | Green | 5.17 |  |  |  |  |  |  |
| 4. | Cirrus | Green | 5.52 |  |  |  |  |  |  |
| 5. | Heaven for the Sinner (featuring Erykah Badu)  | Green, Erica Abi Wright | 4.09 |  |  |  |  |  |  |
| 6. | Towers (featuring Szjerdene)  | Green, Szjerdene | 3.36 |  |  |  |  |  |  |
| 7. | Jets | Green | 4.34 |  |  |  |  |  |  |
| 8. | Antenna | Green | 3.32 |  |  |  |  |  |  |
| 9. | Know You | Green | 4.05 |  |  |  |  |  |  |
| 10. | Ten Tigers | Green | 4.03 |  |  |  |  |  |  |
| 11. | Sapphire | Green | 4.47 |  |  |  |  |  |  |
| 12. | Transits (featuring Szjerdene)  | Green, Szjerdene | 4.20 |  |  |  |  |  |  |
| 13. | Pieces (featuring Cornelia)  | Green, Cornelia Dahlgren | 4.27 |  |  |  |  |  |  |
Arvostelut

AllMusic:
Testosteronikorvaushoito

Testosteronikorvaushoito eli androgeenikorvaushoito on iän myötä miehen vähenevän testosteronituotannon paikkaamiseksi annettavaa testosteronilääkitystä. Korvaushoito on kiistanalainen. Korkea testosteronitaso on yhdistetty sydän- ja verisuoniperäisiin kuolemantapauksiin. Toisaalta testosteronikorvaushoito voisi parantaa insuliiniherkkyyttä ja suojata tyypin 2 diabetekselta.
Miehillä

Testosteronikorvaushoidossa kivesten testosteronin tuottaminen tyrehtyy ja jäljelle jää lähinnä ulkoisesti annettu testosteroni. Hypotalamuksen ja aivolisäkkeen muodostama hormonaalinen säätelyjärjestelmä havaitsee, että hormonipitoisuus on runsas ja gonadotropiineja vapauttavan hormonin (GnRH) eritys pienenee. Testosteronikorvaushoito voi sammuttaa miehen oman testosteronituotannon.
Joillain miehillä testosteronikorvaushoito aloitetaan pelkän pienen testosteronipitoisuuden perusteella, mutta aivo­li­säkkeen ade­nooman, hemok­ro­ma­toosin tai geneet­tisen sai­rauden diagno­sointi ja hoi­to voivat viivästyä.
Lääketestosteronin myynti on 12-kertaistunut vuosina 2000–2011. Erään tutkimuksen mukaan testosteronikorvaushoito on yhteydessä 2,2-kertaiseen sydänkohtauksen riskiin yli 65-vuotiailla miehillä ja 3,4-kertaiseen sydänkohtauksen riskiin yli 75-vuotiailla miehillä.
Naisilla

Säännöllinen liikunta lisää elimistön testosteronipitoisuutta. Estrogeenin ja testosteronin yhdistelmää sisältävät emättimeen siveltävät paikallishoitovalmisteet ovat paras hoito emättimen kuivuuteen ja kostumishäiriöihin.
Hormonitoiminnan vähenemisestä johtuvaa seksuaalista haluttomuutta voidaan hoitaa testosteronikorvaushoidolla, jonka avulla seksuaalisesti tyydyttävien tapahtumien määrä nousee tutkimusten mukaan keskimäärin 60 %. Testosteronin on todettu lisäävän myös sukupuolista nautintoa. Tablettimuotoinen testosteroni lisää seksuaalista halukkuutta noin tunnin kuluttua tabletin nauttimisesta.  Naisten testosteronivajetta voidaan hoitaa Suomessa myös lisämunuaishormonilla tai vaihdevuosihormonitabletteja taikka -geeliä, joissa on mukana mieshormonia.
Vähintään 12 viikkoa jatkuva varsinainen testosteronikorvaushoito lisää naisten sukupuolista halukkuutta ja kiihottumista sekä auttaa orgasmin saavuttamisessa, koska se vaikuttaa suoraan aivojen ja muun keskushermoston toimintaan lisäten myös sukuelinten verenkiertoa. Korvaushoito voi tapahtua voiteilla, lääkelaastarilla tai tabeteilla. Korvaushoidon mahdollisia sivuvaikutuksia ovat lievä painonnousu, lievä akne ja karvoituksen lisääntyminen, tabletteja käytettäessä on havaittu myös veren LDL-hiukkasten lisääntymistä.
Testosteronikorvaushoidon on ajateltu myös voivan ylläpitää lihasvoimaa, älyllistä suorituskykyä ja mielialaa, mutta vuonna 2019 julkaistun yhteenvetotutkimuksen mukaan testosteronilisäyksellä ei ole muuta hoitovaikutusta kuin sukupuolielämän paraneminen..
Tingsryd

| Tingsryd |
| --- | --- |
 Tingsåsin kirkko.
 Tingsryd
 Koordinaatit: 56°31′50″N, 14°58′37″E 
Valtio:   Ruotsi
Lääni:  Kronobergin lääni
Maakunta:  Småland
Kunta:  Tingsrydin kunta
Pinta-ala:  
 – Maa:  3,54 km²
Väkiluku:  3 037
 – Väestötiheys:  857,9 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Tingsryd vuoden 2015 taajamarajauksen mukaan.
Tingsryd on entinen kauppala ja Tingsrydin kunnan keskustaajama Kronobergin läänissä, Smålandin maakunnassa Etelä-Ruotsissa.
Seudulla toimii muutamia tunnettuja yrityksiä, kuten Hammarplast. Paikkakunnalla on jääkiekkoseura Tingsryds AIF. Kulturverkstan-yhdistys on esimerkkinä monille muillekin kunnille, joissa kunnalliset musiikkikoulut on lakkautettu. Ruotsalainen muusikko Eddie Meduza vaikutti paikkakunnalla 1980-luvun alusta kuolemaansa asti.
Tingsrydin kauppalan vaakuna
Väestönkehitys

| Tingsrydin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 1 510 | 1 510 |
| 1965 | 1965 |    | 1 876 | 1 876 |
| 1970 | 1970 |    | 2 303 | 2 303 |
| 1975 | 1975 |    | 2 598 | 2 598 |
| 1980 | 1980 |    | 2 731 | 2 731 |
| 1990 | 1990 |    | 2 928 | 2 928 |
| 1995 | 1995 |    | 3 200 | 3 200 |
| 2000 | 2000 |    | 3 096 | 3 096 |
| 2005 | 2005 |    | 3 023 | 3 023 |
| 2010 | 2010 |    | 3 037 | 3 037 |
Lähde: Statistiska centralbyrån (SCB).
Anthony Joseph Burgess

Anthony Joseph Burgess (29. heinäkuuta 1938 Singleton – 23. lokakuuta 2013) oli Papua-Uudessa-Guineassa toiminut  australialainen roomalaiskatolinen piispa. Hänet vihittiin papiksi Hobartin arkkihiippakuntaan 23. heinäkuuta 1967 ja nimitettiin Wewakin hiippakunnan koadjuuttoripiispaksi 10. toukokuuta 2000. Piispaksi vihkiminen seurasi 27. syyskuuta. Pääkonsekraattorina toimi Raymond Philip Kalisz, jota avustivat Austen Robin Crapp ja Brian James Barnes.
Burgessista tuli 14. elokuuta 2002 Wewakin piispa.
Annie-gaala 1990

Annie-gaala 1990 oli 18. kertaa järjestetty palkintogaala, jossa jaettiin vuotuiset Annie-palkinnot vuoden 1990 parhaille animaatioiden tekijöille.
Voittajat

Pääluokkien voittajat lihavoituna: